**Kokous 1/2020**

Ohjelmatukijärjestöjen kokous 6.2.2020 klo 9.00.-11.00

Paikka Fingo, Elimäenkatu 25-27, kokoushuone Amazon, 6. kerros

**Paikalla**

Pj-järjestöt:

Lauri Peltonen, Taskvärkki

Piritta Rikkonen, KUA

Krista Brandt, SPR

Saara Frestadius, KIOS

Annette Gothóni, Suomen World Vision

Outi Hannula, Fingo

Rea Konttinen, Abilis-säätiö

Minna Kuivalainen, Plan

Leena Kumpulainen, Pakolaisapu

Maarit Malkomäki, CMI

Anja Malm, Vammaiskumppanuus

Hanna Matinpuro, Siemenpuu

Tanja Pirinen, WWF

Minna Puutila, KUA

Roosa Rantala, Suomen Lähetysseura

Robert Salin, Solidaarisuus

Pauliina Savola, Fingo (siht)

Teemu Sokka, Reilukauppa

Ellinoora Vesala, SASK

1. **Kokouksen avaus**

Kokouksen puheenjohtajajärjestöt (KUA, Taksvärkki) avasivat kokouksen klo 9.01

1. **Ohjelmatuen lisähakukierros 2019, päätökset ja mahdollinen palaute UM:lle**

Lisärahoitushaun tulokset saatiin perjantaina. Taksvärkki & KUA ovat tapaamassa KEO-30:n virkahenkilöstöä puheenjohtajajärjestöjen roolissa ja vievät mielellään palautetta mukanaan. LaVa -työryhmän handoverissa keskusteltiin paljonkin lisärahoitushausta.

**Fingon** hakemuksesta rahoitusta leikattiin selvästi, mutta Power Bank-nimellä kulkeva toiminto saadaan toteutettua leikkauksista huolimatta. Paljon yksilöityä palautetta, jotka liitettävä ohjelma-asiakirjaan, mikä on hieman erikoinen ratkaisu (ml. tarkennuspyynnöt), vaaditaan isojakin muutosteoriaan liittyviä selvityksiä, jotka rahoituksen ehtona. Ilmeisesti voidaan kuitenkin käyttää jo alkuvuodesta 2020 (eikä vasta kun täydennysten DL huhtikuussa). Toisaalta on huomattava, että Fingo haki uutta toimintoa, joten on ymmärrettävää, että pyydetään täydennyksiä.

**Vammaiskumppanuudelle** myös yksilöity ohje, siitä mihin rahoitusta ei saa käyttää, mutta rajaukset olivat ymmärrettäviä rajauksia.

**KUA** ei saanut yhtä yksityiskohtaista palautetta. KUA:lta pyydettiin ylimääräinen lisäselvitys siitä, kuinka uusi lisärahoitus tulee globaalin ohjelman tavoitteiden toteutumista, vaikka tätä käsiteltiin pitkästi hakemuksessa ja saatiin samasta myös hyvää palautetta. On hieman yllättävää, että tämä huomioiden asiaa pitää vielä erikseen käsitellä.

**SPR:**lle ei päätöksessä esitetty ei mitään lisäpyyntöjä. Tukipäätös oli suurin piirtein se mitä haimme, vaikka olimme hieman skeptisiä haun onnistumisesta. Nähdään, että tässä haussa oli selkeää esitietoa siitä, mitä tulevat haut tulevat olemaan, ts. työn sisällön ohjaus lienee luvassa entistä enemmän.

**Taksvärkillä** oli normaali keskustelu ja vuosisuunnitelma. Näyttää siltä, että täydennykset ja lisäpyynnöt ovat virkamieskohtaisia?

**Reilu kauppa** kertoi myös saaneensa sen mitä haettiin. Lisärahoitus linkittyi nykyiseen työhön eikä lisäpyyntöjä. Jos jo olemassa oleva ohjelma ja siihen suoraan linjassa oleva työ niin vaikuttaa siltä, että silloin lisätietoja ei ole pyydetty.

**Taksvärkki** totesi, että tämä Afrikka haku ei saisi rajata järjestöjen työtä seuraavilla hakukierroksilla. Tämä on keskustelu, joka pitää käydä ministeriön kanssa. Asiasta on käyty keskustelua myös kokousta edeltävänä päivänä ohjelmatukijärjestöjen sähköpostilistalla.

1. **Ohjelmatuen hakukierros 2021, aikataulut, sitomisvaltuudet, aloitteet ministeriölle**

Alla erityissäätiöiden esitys/ Marko Ulvila; lähetetty etukäteen ohjelmatukijärjestöjen listalle.

*Siemenpuun, Kiosin ja Abiliksen kanssa keskustelimme tänään vuoden 2021 hausta uudelle rahoituskaudelle ja ehdotamme, että ohjelmatukijärjestöt esittäisivät KEO:lle tukipäätöksen aikatauluttamista siten, että päätös saataisiin jo vuoden 2021 puolella. Muuten tietämättömyys tuen jatkosta asettaa järjestöjä tukallaan tilanteeseen ja heikentää työn vaikuttavuutta. Muutaman viikon katkos rahoituksessa kausien vaiheessa on niin ikään ongelma. Ja kielteinen rahoituspäätös helmikuussa 2022 olisi varmaan kaikille järjestöille kohtalainen katastrofi.*

*Käytännössä tämä onnistuisi niin, että UM laittaisi nyt keväällä budjettisuunnitelmiinsa ja -ehdotukseensa riittävän suuren sitomisvaltuuden ja se menisi läpi vuoden 2021 budjettikäsittelyssä.*

*Summa nousisi kohtalaiseksi, mutta vain neljänneksen suuremmaksi kuin että se olisi vasta vuoden 2022 budjetissa. Eli vahvalla tahdolla VM, muu hallitus ja lopulta eduskunta saataneen myöntymään tähän sujuvuutta, vaikuttavuutta ja tuloksellisuutta lisäävään aikatauluun, jos UM lähtee sitä ajamaan. Haun määräaika olisi sitten vastaavasti kuukautta tai muutamaa aiempaa aikaisemmin.*

**Taksvärkki** totesi, että mikäli tätä halutaan lähteä viemään eteenpäin, niin esitys pitäisi saada kirjallisena ministerille välitettäväksi.

**Fingo** totesi, että samankaltaista keskustelua käytiin viime hakukierroksella ja erityisesti sitomisvaltuuksiin liittyen. Fingo esitti, että tämän keskustelun yhteydessä voisi olla hyvä puhua myös rahoitukseen liittyvästä tapaamisesta Skinnarin kanssa. Voitaisiin keskustella myös ohjelmatuki-instrumentin kehittämistarpeista.

**Vammaiskumppanuus** olisi hyvä, jos saataisiin aikaiseksi ministerille yhteinen kirje, jonka puheenjohtajat luonnostelisivat ja jota ohjelmatukijärjestöt voisivat sähköpostiisi kommentoida. Vammaiskumppanuus korosti, että asiassa on tärkeä toimia nopeasti, sillä järjestöillä tarve saada tietää mahdollisimman pian haun ehdot, teemat ja painopisteet. Kirjeessä olisi hyvä mainita myös se, että järjestöt arvostavat ohjelmatukea joustavuudesta – ettei sitä ainakaan lähdetä kiristämään nykyisestä.

**Siemenpuu** sanoi olevansa samaa mieltä ja että kirje olisi hyvä saada lähtemään parin viikon sisällä. Jos sitomisvaltuudet halutaan niin asialla alkaa olla kiire. Nyt KEO-30 kanssa yhteistyö on paremmalla tolalla kuin joku aika sitten, ja tässä yhteydessä kannattaa nostaa positiivisia aspekteja ohjelmatuesta. Hakuehdot tarvitaan ajoissa, jotta voidaan alkaa valmistautua kumppaneiden kanssa. Päätös tuesta pitäisi saada jo vuonna 2021. Nämä kaksi toivetta ovat varmaankin yhteisesti jaettuja järjestökentällä, sen sijaan hakupäivämäärästä on tarve vielä keskustella.

**SPR** painotti, että erityisesti jos hakuun on tulossa maantieteellisiä rajauksia lisärahoitushaun tapaan, se pitää tietää hyvissä ajoin.

**Fingo** kertoi, että juuri käynnistyneessä hanketuen haussa ei ollut rajauksia, mikä saattaisi indikoida, ettei niitä ole tulossa myöskään ohjelmatukeen. Ohjelmatuen tulevaisuus aiheuttaa lisää miettimistä: erityisesti, jos haku tulee avoimeksi kaikille niin silloin aikataulutus on hyvinkin ajankohtainen kysymys.

**Vammaiskumppanuus** kertoi, että tammikuun lopulla järjestetyssä keskustelutilaisuudessa KEUMI Skinnarin kanssa painotettiin useaan otteeseen ja eri yhteyksissä sitä, että ministeriöllä on velvoitus kertoa asioista kaikille samaan aikaan. Vammaiskumppanuus koki voimakkaan painotuksen hieman yllättävänä ja pohti, liittyikö viesti myös osaltaan ohjelmatuen hakuun.

**Solidaarisuus** tiedusteli, onko nyt kaavailtu viesti menossa ministerille vai virkahenkilökunnalle. Solidaarisuus kertoi, että aiemmassa tapaamisessaan ministerin kanssa, ministeri tuntui osoittavan suurta ymmärrystä sille, että haun ehdot ja päätökset saataisiin ajoissa.

**Taksvärkki** totesi, että osan viestistä voisi laittaa suoraan ministerille, osan virkamieskunnalle - kannattaa ehkä laittaa kahdenlaista viestiä. Tärkein peruste on järjestöjen autonomia – sille on myös hallitusohjelmassa vahva poliittinen tuki ja paljon käytännön perusteluja. Jos kirjettä valmistellaan, niin nämä asiat olisi hyvä kirjata ylös ja lähettää ensi viikon aikana pj-järjestöille. Erityissäätiöiden ehdotus kattaa lähes kaiken täällä käsitellyn, mutta muutamia asioita voitaisiin tarkentaa.

**Vammaiskumppanuus** pyysi, että luonnos saataisiin valmiiksi ja kommentoitavaksi jo parissa päivässä, jotta järjestöillä on aikaa kommentoida. Vammaiskumppanuus korosti, että aika alkaa olla tiukissa sitomisvaltuutusten kanssa.

**KUA** totesi, että kirje voisi olla järkevää ohjata ministerille, sillä KEO on usein vedonnut resurssipulaan, ja tämä ei ole keskustelu, johon halutaan jäädä jälleen kiinni.

**Taksvärkki** totesi, että kirjeen kaavaillusta sisällöstä aikataulu ja rajauskysymykset virkamiestason asiaa, mutta sitomisvaltuuksien osalta viestin on hyvä mennä ylemmäksikin.

**Fingo** esitti, että voisi auttaa pj-järjestöjä kirjeen luonnostelussa.

**KUA** toivoi päivitystä tammikuun lopun Skinnarin tapaamisesta. **KUA** kuullut, että ministeri olisi maininnut kumppanuusfoorumi olevan aikatauluissa keväälle.

**Fingo** lupasi lähettää tapaamisessa olleet PP-esitykset ja tapaamisen muistion ohjelmatukijärjestöille (pöytäkirjan liitteenä, liitteet 1 ja 2).

**Vammaiskumppanuus** kertoi saaneensa kutsun tilaisuuteen viime tipassa, keskustelussa oli rahoitusinstrumenteista Finnpartnership. KEUMI Skinnari mainitsi tilaisuudessa Kumppanuusfoorumin ja että sen teemana tulisi olemaan myös rahoitus. Yleiskeskustelussa nousi rahoitusinstrumenttien osalta järjestöjen osallisuudesta kahdenvälisissä hankkeissa sekä esitettiin toiveita kokeilukulttuurin tukemista. Vammaiskumppanuuden kokemus Finnpartnershipin kautta oli kahtalainen: toisaalta pilotoitu yritystoiminta kuivui kasaan, mutta hankkeen kautta saatiin yllättäviä kehitysvaikutuksia: esimerkiksi kumppanina ollut nepalilainen vammaisjärjestö kertoi saaneensa hankkeen seurauksena omaan työhönsä valtavasti lisää – suorastaan merkityksen toiminnalleen.

**Fingo** kertoi, että kaikille järjestöille tieto tilaisuudesta on mennyt tiukalla aikataululla. Tapaaminen varmistui torstaina järjestettyä tilaisuutta edeltävänä sunnuntai-iltana. Aloite tilaisuuteen tuli ministerin esikunnasta.

1. **Ohjelmaraportoinnin kehittämistyöpaja 12/2019. Yleinen palaute. Tarpeet ja toiveet tuleville työpajoille ja aamukahvitilaisuuksille**

**Taksvärkki** totesi, että Lava-työryhmä keskustelee ohjelmaraportoinnista käytännön tasolla, mutta ohjelmatukijärjestöillä olisi nyt hyvä paikka keskustella tästä myös yleisemmmällä tasolla.

**SPR** totesi, että ulkoministeriön ohjeistukset ovat olleet työnalla jo pitkään ja niihin viitataan jatkuvasti. Muutamia vinkkejä sisällöstä on saatu, muttei juuri mitään konkretiaa.

**KUA** kertoi, että Anu Ala-Rantala/KEO-30 oli lupaillut tällä viikolla (tai lähipäivinä) eli ilmeisesti ovat viittä vaille valmiit. Jos ohjeistuksia ei kuulu, niin pitää kysellä perään. Ehkä ihan viittä vaille valmiit.

**Taksvärkki** totesi, että aamukahvitilaisuuksien osalta voisi olla hyvä esittää myös toiveita teemoista, joskin voi olla, että keväällä ministeriössä paljon muutakin työn alla. Raportoinnin määrä kasvaa koko ajan, ja Taksvärkki ehdotti, että järjestöt voisivat myös nykyistä enemmän haastaa myös raporttien vastaanottajaa – ettei vaan tehdä muodollista paperintuotantoa vaan aitoon käyttöön.

1. **Kansalaisjärjestöfoorumi/ muu yleinen ja yhteinen foorumi UM/KEO-30 kanssa kevään aikana? Tarpeet, tavoitteet**

**Taksvärkki** kertoi, että kansalaisjärjestö/kumppanuusfoorumista on liikkunut useampia ”huhuja”: ei ole tulossa ollenkaan, tulossa laaja foorumi, suunnataan vain ohjelmatukijärjestöille. Tässä olisi hyvä jakaa tietoja, jos järjestöillä on enemmän tietoa siitä, kuka tapahtumasta on järjestelyvastuussa ja mitä teemat. Myös järjestökentän toiveita asiansuhteen voisi olla hyvä viedä eteenpäin.

Edellinen kumppanuusfoorumi on ollut ohjelmatukijärjestöjen järjestelyvastuulla ja se on järjestetty keväällä 2018.

**Vammaiskumppanuus** kertoi, että Skinnarin tapaamisessa 30.1. ministeri mainitsi foorumin hieman ohimennen ja että aiheena olisi myös rahoitus.

**Fingo** kertoi pyytäneensä ministeriöltä hankehaun avaamista koskevaa tilaisuutta, johon ministeriö vastasi kielteisesti. Riina-Riina Heikka/KEO-30 yp. kertoi, että nyt tullaan järjestämään ”dialoginen” kansalaisyhteiskuntafoorumi, joka olisi kaikille avoin. Muilta osin foorumin järjestely on vielä kysymysmerkki, mutta Fingo totesi, että keskustelussa käytetty sana ”dialoginen” viittaisi siihen, että ministeriö olisi avoin yhteistyölle eli nyt voisi olla hyvä hetki käyttää tilaisuutta hyväksi ja tarjota yhteistyötä.

**KUA:a** kiinnosti mikä ministerin ja ministeriön näkökulma rahoitukseen oli ollut tammikuun tapaamisessa: oliko viesti se, että rahoitusmahdollisuudet vähenevät ministeriön päästä, minkä vuoksi on hyvä suunnata katsetta muualle vai nähdäänkö kv-rahoitus täydentävänä mahdollisuutena. Olisi hyvä tuoda keskustelussa esille myös ohjelmatuen merkitystä myös kv-rahoituksen mahdollistajana.

**Vammaiskumppanuus** totesi, että keskustelutilaisuuden henki ei ollut se, että rahoitusta oltaisiin ministeriön päässä tiukentamassa, vaan korostettiin ohjelmatuen joustavuutta.

1. **Hallituksen Afrikka-strategia: Fingon terveiset prosessin etenemisestä**

Fingo kertoi, että vaikuttamisen kuukausikokouksessa on ollut Afrikka-strategia esillä. Strategia on tulossa ja melko nopealla aikataululla, mahdollisesti jopa ennen syksyä. Päätettiin lähteä proaktiivisesti liikkeelle ja kerätä järjestöjen kantoja Afrikka strategiaan muistaen, että Afrikka ei ole yksi maa ja paikallista omistajuutta korostaen. Kansalaisyhteiskunta ja demokratia, sekä Agendan teemat ovat sellaisia, joita ei voida liian paljoa korostaa, samoin ilmastonmuutos ja adaptaatio tärkeä kysymys. Fingo yrittää saada etukenossa järjestöjen kannat valmiiksi, jotta voidaan yhdessä viedä näitä eteenpäin.

Fingon suunnitelma Afrikka-strategian suhteen:

* teemme pohjaesityksen järjestöjen pääviesteiksi pohjautuen olemassa oleviin kantoihin A2030sta, kehityspolitiikasta, kestävästä taloudesta ja ilmastosta muutaman viikon sisällä jaettavaksi työryhmien ja kehityspolitiikka-listan kautta
* pohjaesitys tehdään todennäköisesti Surveymonkeylla niin, että siinä on hyvin tiivisti kustakin teemasta kannat valmiiksi kirjoitettuna. Tavoitteena on samalla hakea meille mandaatti ja samalla kannustaa jäseniä myös viestimään omia kanaviaan pitkin samoja viestejä.
* jäseniä kannustetaan itse aktivoitumaan käyttäen olemassa olevia toimintojaan
* me hyödynnämme 18.5. Oodissa olevaa MK-ohjelmaa
* MT-infossa on kerrottu toimijoille tulevasta Afrikka-strategiasta
* EU-tason Afrikka-strategia tehdään kevään aikana. Tsekkaamme parhaillaan tarkempaa aikataulua ja Concordin suunnitelmia.
* OT-järjestöt siinä missä muutkin ovat tervetulleita kommentoimaan yhteisiä viestejä ja kontribuoimaan suoraan itsekin. Viestit kannattaa lähettää suoraan VS Johanna Sumuvuorelle.
* Fingosta prosessista vastaa Rilli Lappalainen.

**Vammaiskumppanuu**s muistutti myös Brexitin seurauksena parlamenttiin nousseesta MEP Alviina Alametsästä, jolla paikka ulkosuhteiden valiokunnassa. Alviinalla kiinnostusta lienee ainakin demokratia-, kansalaisyhteiskunta-, ihmisoikeus- ja SRHR-kysymyksiin.

Muistutettiin, että ministerin kabinetissa nähdään laaja-alaisena strategina, joka muutakin kuin kehyä – järjestöjen paikka muistuttaa ja kontribuoida erityisesti kehitysyhteistyökysymyksiin.

**Solidaarisuus** totesi, että Suomen Afrikka -strategiaan kerättyjä kantoja voidaan välittää varmaan myös EU suuntaan.

**Taksvärkki** totesi, että järjestöillä sanottavaa varmasti myös kauppa ja turvallisuus kysymyksiin.

S**olidaarisuus** kertoi, että Perjantairyhmän kokouksessa on myös teemana Afrikka-strategia ja siitä VS Sumuvuori päivittämässä.

1. **Muut kevään yhteistyötarpeet**

**KUA** kertoi, että LaVa työryhmän seuraavaa kokousta ei ole vielä päätetty, mutta alustavasti se on kalenterissa 3.3. iltapäivästä. Ainakin kasi tapaamista keväällä suunnitteilla, enemmänkin jos tarpeen. Seuraava kokous (maaliskuun jälkeen) mahdollisesti toukokuussa.

**Vammaiskumppanuus** ehdotti, että seuraava ohjelmatukijärjestöjen kokous päätetään vasta sitten kun tiedetään tarkemmin kevään yhteistyökuvioista ja aikatauluista ministeriön kanssa.

1. **Muut asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 10.18.